Agir (Brasiilia)

Agir on Brasiilias tegutsev tsentristlik erakond. Erakond on kandnud aastatel 2000–2022 nimesid Kristlik Tööerakond (portugali Partido Trabalhista Cristão – PTC), 1989–2000 Rahvusliku Taasehitamise Erakond (portugali Partido da Reconstrução Nacional – PRN) ja 1985–1989 Nooruseerakond (portugali Partido da Juventude – PJ). Erakond on hetkel Brasiilia kongressi mõlemas kojas esinduseta. 

1989. aastal võitis erakonna kandidaat Fernando Collor de Mello presidendivalimised, kuid ta astus aastal 1992 tagasi. Collori parteikaaslasest asepresident Itamar Franco aga lahkus erakonnast ja astus PMDB-sse. 1994. aasta valimistel kaotas PRN pea kõik oma alamkoja esindajad peale ühe ja 1998. ja 2002. aasta valimistel jäi kongressist välja. 1994. aasta presidendivalimistel oli plaan seada kandidaadiks Walter Queiroz, kuid see plaan kukkus läbi, kui Queiroz esitas valitsuskohtule teise maksudeklaratsiooni, millest tõusis korruptsioonikahtlus. Seejärel otsustas PRNi juhtkond Queiroze erakonnast välja heita ja kandidatuur lõppes. Tema asemele kandideeris Carlos Antônio Gomes, kes jäi valimistel eelviimasele kohale ja kogus alla poole miljoni hääle. 2006.–2018. aasta valimistel suudeti alamkotta valida 1-4 esindajat 513-st. 2016. aastal oli erakonda tagasi tulnud Collor, millega kaasnes erakonna esindatus senatis esimest korda 21. sajandi jooksul. Collor lahkus PTCst aastal 2019 ja ühinese erakonnaga PROS, jättes PTC ilma esinduseta Senatis. Erakond toetas Lula da Silva kampaaniat 2022. aasta Brasiilia presidendivalimistel, mille Lula võitis. 2022. aasta valimistel jäi Agir aga kongressist välja, ning suutis osariiklikesse parlamentidesse valida üksikuid liikmeid.

Erakonna asutaja ja president asutamisest peale on Daniel Tourinho. 

Erakonnal on esindust vaid Rio de Janeiro ja Goiási osariikide kohalikes parlamentides. Liiduringkonna kohalikku parlamenti valiti ka esindajaid, kuid nad vahetasid erakondi.
pisi|PRN logo 1985-2000

Tulemused presidendivalimistel

+ Aasta Kandidaat Valimisliit  ValimistulemusKoht 1989Fernando Collor (PRN) Uue Brasiilia Liikumine (PRN, PSC, PST, PTR)  35 089 998 häält (53,03%)1. 1994Carlos Antônio Gomes (PRN)–  387 738 häält (0,61%)7.1998 – – – – 2002Anthony Garotinho (PSB) Lootus Brasiilia (PSB, PGT, PTC)  15 180 097 häält (17,86%)3.2006 – – – –2010Dilma Rouseff (PT)Et Brasiilia Jääks Muudetud (PT, PMDB, PR, PSB, PDT, PCdoB, PSC, PRB, PTC e PTN)55 752 529 häält (56,05%)1.2014Aécio Neves (PSDB)Muuda Brasiiliat (PSDB, PMN, SD, DEM, PEN, PTN, PTB, PTC e PTdoB)51 041 155 häält (48,36%)2.2018Alvaro Dias (PODE)Tõeline Muutus (PODE, PRP, PSC, PTC)859 574 häält (0,80%)9.2022Luiz Inácio Lula da Silva (PT)Lootuse Brasiilia (PT, PCdoB, PV, PSB, Solidariedade, PSOL, REDE, Avante, Agir, PROS)60 345 999 häält (50,90%)1.

 Viited 

Kategooria:Brasiilia parteid